Návrh
Uznesenie vlády Slovenskej republiky
č. ...
z ...

k materiálu návrh realokácie finančných prostriedkov z Operačného programu Informatizácia spoločnosti do Operačného programu Konkurencieschopnosť a hospodársky rast a zmeny Operačného programu Životné prostredie v nadväznosti na implementáciu iniciatívy JEREMIE a návrh Dodatku č. 1 k Rámcovej zmluve o implementácii Iniciatívy JEREMIE v Slovenskej republike medzi Slovenskou republikou a Európskym investičným fondom 

Číslo materiálu:		
Predkladateľ:	podpredseda vlády SR pre vedomostnú spoločnosť, európske záležitosti, ľudské práva a menšiny a poverený riadením Ministerstva životného prostredia Slovenskej republiky 
 	
Vláda
A. 	schvaľuje 
Vláda 
A. 1. 	Realokáciu finančných prostriedkov z Operačného programu Informatizácia spoločnosti do Operačného programu Konkurencieschopnosť a hospodársky rast a zmeny Operačného programu Životné prostredie v nadväznosti na implementáciu iniciatívy JEREMIE a návrh Dodatku č. 1 k Rámcovej zmluve o implementácii Iniciatívy JEREMIE v Slovenskej republike medzi Slovenskou republikou a Európskym investičným fondom; 
 	
B. 	splnomocňuje 
podpredsedu vlády pre vedomostnú spoločnosť, európske záležitosti, ľudské práva a menšiny 
ministra financií 
 
B. 1. 	na podpis Dodatku č. 1 k Rámcovej zmluve o implementácii Iniciatívy JEREMIE v Slovenskej republike medzi Slovenskou republikou a Európskym investičným fondom, 

ministra životného prostredia 
B. 2. 	na podpis Zmluvy o financovaní s Európskym investičným fondom; 
 	
C. 	ukladá 
podpredsedovi vlády pre vedomostnú spoločnosť, európske záležitosti, ľudské práva a menšiny a ministrovi hospodárstva SR 
C. 1. 	predložiť na schválenie Monitorovaciemu výboru pre vedomostnú ekonomiku návrh na zmenu Operačného programu Informatizácia spoločnosti a Operačného programu Konkurencieschopnosť a hospodársky rast s návrhom na úpravu finančných plánov dotknutých operačných programov vrátane návrhu na realokáciu 5 mil. Eur z Operačného programu Informatizácia spoločnosti do Operačného programu Konkurencieschopnosť a hospodársky rast na implementáciu iniciatívy JEREMIE, 
do 10 dní od schválenia Národným monitorovacím výborom pre Národný strategický referenčný rámec 	

C. 2. 	po schválení predmetných operačných programov Národným monitorovacím výborom, Monitorovacím výborom pre vedomostnú ekonomiku a Európskou komisiou presunúť čiastku v celkovej výške 5 882 653 Eur z Operačného programu Informatizácia spoločnosti do Operačného programu Konkurencieschopsnosť a hospodársky rast, 
do 31. marca 2010 	

C. 3. 	predložiť návrh zmeny Operačného programu Informatizácia spoločnosti a Operačného programu Konkurencieschopnosť a hospodársky rast na schválenie Európskej komisii, 
do 10 dní od schválenia Monitorovacím výborom pre vedomostnú ekonomiku 	
 	 
ministrovi životného prostredia SR 
C. 4. 	vypracovať návrh na zmenu Operačného programu Životné prostredie v súvislosti s vyčlenením alokácie na implementáciu iniciatívy JEREMIE a predložiť ho na schválenie Monitorovaciemu výboru pre Operačný program Životné prostredie, 
do 45 dní od schválenia materiálu vládou SR 	

C. 5. 	predložiť návrh zmeny Operačného programu Životné prostredie na schválenie Európskej komisii, 
do 10 dní od schválenia Monitorovacím výborom pre Operačný program Životné prostredie 	

C. 6. 	podpísať Zmluvu o financovaní s Európskym investičným fondom a zabezpečiť jej vykonávanie,  
do 10 dní od podpisu Dodatku č. 1 k Rámcovej zmluve o implementácii Iniciatívy JEREMIE v Slovenskej republike medzi Slovenskou republikou a Európskym investičným fondom  	

C. 7. 	v spolupráci s ministrom financií vyčleniť v roku 2010 v rámci Operačného programu Životné prostredie sumu 27 mil.EUR z prostriedkov Európskeho fondu regionálneho rozvoja a z prostriedkov štátneho rozpočtu na spolufinancovanie k prostriedkom Európskeho fondu regionálneho rozvoja sumu 4 764 706 EUR na inovatívne finančné nástroje pre programové obdobie 2007 – 2013, 
do 31. marca 2010 	
 	 
ministrovi výstavby a regionálneho rozvoja SR 
C. 8. 	predložiť na schválenie Národnému monitorovaciemu výboru návrh na zmenu Operačného programu Informatizácia spoločnosti a Operačného programu Konkurencieschopnosť a hospodársky rast s návrhom na úpravu finančných plánov dotknutých operačných programov vrátane návrhu na realokáciu 5 mil. Eur z ERDF z Operačného programu Informatizácia spoločnosti do Operačného programu Konkurencieschopnosť a hospodársky rast na implementáciu iniciatívy JEREMIE,  
do 30. novembra 2009 	
 	 
ministrovi výstavby a regionálneho rozvoja SR 
C. 9. 	predložiť Európskej komisii žiadosť o zmenu Národného strategického referenčného rámca SR, 
do 30 dní od schválenia Národným monitorovacím výborom 	

C. 10. 	aktualizovať Metodický pokyn CKO č. 6 k implementácii časti operačného programu iniciatívou JEREMIE, 
do 10 dní od schválenia materiálu vládou SR 	
 	 
podpredsedovi vlády pre vedomostnú spoločnosť, európske záležitosti, ľudské práva a menšiny 
ministrovi financií 
 
C. 11. 	podpísať Dodatok č. 1 k Rámcovej zmluve o implementácii Iniciatívy JEREMIE v Slovenskej republike medzi Slovenskou republikou a Európskym investičným fondom, 
do 10 dní od schválenia zmeny Operačného programu Informatizácia spoločnosti, Operačného programu Životné prostredie a Operačného programu Konkurencieschopnosť a hospodársky rast Európskou komisiou 	

Vykonajú: 	podpredseda vlády pre vedomostnú spoločnosť, európske záležitosti, ľudské práva a menšiny 
minister financií 
minister životného prostredia 
minister výstavby a regionálneho rozvoja 
minister hospodárstva